CELEX: 62020CN0408
Language: bg
Date: 2020-09-01 00:00:00
Title: Дело C-408/20 P: Жалба, подадена на 1 септември 2020 г. от Danilo Poggiolini срещу определението, постановено от Общия съд (осми състав) на 3 юли 2020 г. по съединени дела T-347/19 и T-348/19, Enrico Falqui и Danilo Poggiolini/Европейски парламент

26.10.2020   
            
            
               BG
            
            
               Официален вестник на Европейския съюз
            
            
               C 359/8
            
         
      Жалба, подадена на 1 септември 2020 г. от Danilo Poggiolini срещу определението, постановено от Общия съд (осми състав) на 3 юли 2020 г. по съединени дела T-347/19 и T-348/19, Enrico Falqui и Danilo Poggiolini/Европейски парламент
      (Дело C-408/20 P)
      (2020/C 359/13)
      Език на производството: италиански
      
         Страни
      
      
         Жалбоподател: Danilo Poggiolini (представители: F. Sorrentino, A. Sandulli, B. Cimino, avvocati)
      
         Друга страна в производството: Европейски парламент
      
         Искания на жалбоподателя
      
      
                  —
               
               
                  да се обяви за допустимо искането на Poggiolini за отмяна на известие D(2019) 14435 от 11 април 2019 г. на Генерална дирекция „Финанси“ на Европейския парламент и за отмяна на известие D309419 от 8 юли 2019 г. на началника на отдела за възнагражденията и социалните права на членовете на Европейския парламент, Дирекция за финансови и социални права на членовете на Европейския парламент, Генерална дирекция „Финанси“; впоследствие да се отменят посочените известия или да се върне делото на Общия съд на Европейския съюз за съответно произнасяне,
               
            
                  —
               
               
                  да се осъди Европейският парламент да заплати съдебните разноски в настоящия етап и в производството пред Общия съд.
               
            
         Основания и основни доводи
      
      Жалбоподателят излага три основания в подкрепа на жалбата за отмяна на определение № 951576 от 3 юли 2020 г., постановено от Общия съд на Европейския съюз, осми състав, по дело T-348/19, по-специално:
      основанието във връзка с просрочването, с оглед на двумесечния срок, определен в член 81 във връзка с член 130, параграф 1 от Процедурния правилник на Общия съд, на възражението, с което Европейският парламент изтъква недопустимостта на жалбата на Poggiolini пред Общия съд, и свързано с приложимостта към подаването чрез системата e-Curia на разпоредбата на член 60 от Процедурния правилник на Общия съд, съгласно който „[п]роцесуалните срокове се считат за удължени еднократно с десетдневен срок поради отдалеченост“,
      основанието, свързано с възможността за обжалване на известие № D(2019) 14435 от 11 април 2019 г. на Генерална дирекция „Финанси“ на Европейския парламент, тъй като произвежда действие незабавно и съответно искането за негова отмяна е допустимо,
      основанието, свързано с допустимостта на искането за отмяна на известие D309419 от 8 юли 2019 г. на началника на отдела за възнагражденията и социалните права на членовете на Европейския парламент, Дирекция за финансови и социални права на членовете на Европейския парламент, Генерална дирекция „Финанси“, изложено в изявлението за изменение на жалбата по член 86 от Процедурния правилник на Общия съд, и свързано с необходимостта, ако са изпълнени всички необходими условия, това изявление да се преобразува в жалба.
      Жалбоподателят сочи още три основания във връзка с незаконосъобразността на известие D(2019) 14435 от 11 април 2019 г. и на известие D309419 от 8 юли 2019 г., по-специално:
      основанието във връзка с нарушение на решението на Бюрото на Европейския парламент от 19 май 2008 година и от 9 юли 2008 година за установяване на мерки по прилагане на устава на членовете на Европейския парламент,
      основанието във връзка с пропуск от страна на Европейския парламент да не приложи невалидна национална правна уредба (въведената с решение № 14/2018 на Ufficio di presidenza della Camera dei deputati italiana (Бюро на председателството на камарата на депутатите, Италия),
      основанието във връзка с незаконосъобразно прилагане от страна на Европейския парламент на национална правна уредба, противоречаща на основните принципи на правния ред на Съюза и in primis, на принципа на защита на оправданите правни очаквания, и свързано с нарушаване на принципа на предимството на правото на Съюза.